No. 63 verwys: Oorinfeksie | Health24
No. 63 verwys: Oorinfeksie
Jou dokter se voorstel is volgens akademiese voorskrif, en dus korrek. Dit is egter so dat sommige gevalle anders reageer, en soms gouer ingrepe benodig. Die feit dat die medikasie na 5 weke herhaal word is nie problematies nie, aangesien jy waarskynlik nou 'n nuwe infeksie behandel. Die dosis moet net voldoende wees, en die 10 dae is wat ons aanbeveel vir oorprobleme. Dit is omdat b;oedvoorsiening na die oor swak is, en die infeksie in 'n geslote holte voorkom.
Opvolg in Sept klink reg, mits die probleem nie vererger nie. Indien jy voel die ore pla steeds, laat weer daarna kyk, aangesien simptome gewoonlik binne 24 tot 48 uur moet verbeter.
Die opsie van 'n gehoortoets kan ook oorweeg word, al is die baba klein, aangesien dit 'n indikasie van gehoor, asook persisterende effusie kan bevestig, al dan nie.